ການໂຈມຕີດ້ວຍລະເບີດ ສັງຫານ 15 ຄົນ ໃນນະຄອນຫຼວງ ຂອງອີຣັກ
ການໂຈມຕີສະລະຊີບ ໃນຍາມເຊົ້າ ໃນຄຸຸ້ມ Kadhamiya ສັງຫານປະຊາຊົນ 14 ຄົນ ແລະບາດເຈັບ 30 ຄົນ.
ຕຳຫຼວດອີຣັກກ່າວວ່າ ການວາງລະເບີດ 2 ນັ້ນ ໄດ້ສັງຫານປະ ຊາຊົນ ຢ່າງນ້ອຍ 15 ຄົນ ຢູ່ໃນແລະຢູ່ອ້ອມແອ້ມນະຄອນຫຼວງ ຂອງອີຣັກ ໃນວັນຈັນມື້ນີ້ ຮວມທັງຜູ້ວາງລະເບີດສະລະຊີບໃນ ເຂດທີ່ປະຊາຊົນຖືນິກາຍ Shi’ite ຂອງແບັກແດດນັ້ນ ການໂຈມຕີສະລະຊີບໃນຕອນເຊົ້າໃນເຂດຄຸ້ມ Kadhamiya ໄດ້ເອົາຊີວິດຜູ້ຄົນໄປ ຢ່າງນ້ອຍ 14 ຄົນ ແລະເຮັດໃຫ້ບາດເຈັບ ຕື່ມອີກ 30 ຄົນ ເຂດດັ່ງກ່າວ ເປັນຄຸ້ມທີ່ມີສະຖານທີ່ບູຊາທີ່ສັກ ສິດທີ່ສຸດອັນໜຶ່ງຂອງຊາວມຸສລິມນິກາຍ Shi’ite ຍັງບໍ່ທັນມີຜູ້ໃດອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ເທື່ອແຕ່ການວາງລະເບີດໂຈມຕີເຊັ່ນນີ້ ມັກເປັນການໂຈມຕີຂອງພວກຫົວຮຸນແຮງນິກາຍຊຸນນີ ທີ່ແນເປົ້າໝາຍໃສ່ພວກນິກາຍShi’ite ລະເບີດລູກທີສອງ ທີ່ແຕກຂຶ້ນໃນເຂດ Husseiniyah ຊານເມືອງກ້ຳເໜືອຂອງແບັກແດດ ໄດ້ສັງຫານປະຊາຊົນຢ່າງນ້ອຍ 2 ຄົນ ເຫດການຕ່າງໆທີ່ເອົາຊີວິດຜູ້ຄົນໄປນີ້ ແມ່ນຕິດຕາມມາ ຫຼັງຈາກເກີດເຫດລະເບີດແຕກຂຶ້ນຫລາຍບັ້ນໃນວັນອາທິດວານນີ້ ຊຶ່ງໄດ້ເຮັດໃຫ້ຢ່າງນ້ອຍ 37 ຄົນ ເສຍຊີວິດ ໃນເວລາພຽງບໍ່ເທົ່າໃດຊົ່ວໂມງຫຼັງຈາກການຫ້າມຄົນສັນຈອນໄປມາໃນຍາມມື້ຄືນທີ່ມີຜົນບັງຄັບໃຊ້ມາເປັນເວລານຶ່ງທົດສະວັດນັ້ນ ຍຸດຕິລົງ ອີຣັກໄດ້ປະເຊີນກັບການຮຸນແຮງທີ່ເພີ້ມທະວີຂຶ້ນຢ່າງຫຼວງຫຼາຍນັບແຕ່ ປີ 2013 ເປັນຕົ້ນມາ ເວລາພວກພົນລະເຮືອນແລະກຳລັງຮັກສາຄວາມປອດໄພຂອງອີຣັກເກືອບ 9 ພັນຄົນເສຍຊີວິດ ອີງຕາມຂໍ້ມູນຂອງສະຫະປະຊາຊາດນັ້ນ ປີແລ້ວນີ້ ສະຖານະການຍິ່ງຮ້າຍໄປກວ່ານັ້ນ ເພາະມີຜູ້ຄົນເສຍຊີວິດໄປປະມານ 15 ພັນ 500 ຄົນ ການເຂັ່ນຂ້າກັນບໍ່ໄດ້ລົດນ້ອຍລົງໃນເດືອນມັງກອນ ເດືອນແລ້ວນີ ຊຶ່ງສະຫະປະຊາຊາດລາຍງານວ່າ ມີຜູ້ຄົນເສຍຊີວິດໄປ 1570 ຄົນ ໂຕເລກເຫຼົ່ານີ້ ແມ່ນຮວມທັງພວກສະມາ ຊິກກອງທັບອີຣັກ 585 ຄົນ ທີ່ດ້ວຍການເຝິກແອບ ແລະການໂຈມຕີທາງອາກາດຈາກພວກກຳລັງປະສົມ ພາຍໃຕ້ການນຳພາຂອງສະຫະລັດ ກຳລັງທຳການຕໍ່ສູ້ເພື່ອຍັບຍັ້ງກຸ່ມ ລັດອິສລາມ ທີ່ໄດ້ຍຶດເອົາຫຼາຍເຂດໃຫຍ່ໆໃນປະເທດໃນປີຜ່ານມານີ້